CELEX: 52009PC0072
Language: bg
Date: 2009-02-19
Title: Предложение за решение на Съвета за приемане на позиция на Европейската общност в рамките на Съвета на министрите АКТБ—ЕО относно решение за ревизиране на приложение II към Споразумението за партньорство АКТБ—ЕО от Котону

Важна правна забележка

|

52009PC0072

Предложение за решение на Съвета за приемане на позиция на Европейската общност в рамките на Съвета на министрите АКТБ—ЕО относно решение за ревизиране на приложение II към Споразумението за партньорство АКТБ—ЕО от Котону  /* COM/2009/0072 окончателен */  

	[pic] | КОМИСИЯ НА ЕВРОПЕЙСКИТЕ ОБЩНОСТИ |Брюксел, 19.2.2009COM(2009) 72 окончателенПредложение заРЕШЕНИЕ НА СЪВЕТАза приемане на позиция на Европейската общност в рамките на Съвета на министрите АКТБ—ЕО относно решение за ревизиране на приложение II към Споразумението за партньорство АКТБ—ЕО от Котону(представена от Комисията)ОБЯСНИТЕЛЕН МЕМОРАНДУМ1. Предложените изменения в приложение II към Споразумението за партньорство АКТБ—ЕО целят да улеснят Европейската инвестиционна банка (ЕИБ) в отпускането на заеми от собствените си ресурси (СР) на страните от АКТБ, които са част от инициативата „Тежко задлъжнели бедни страни“ (ТЗБС) и на други международно приети рамки за устойчивост на дълга.2. Съгласуването на политиката на ЕИБ за отпускане на заеми от собствените си ресурси с инициативата ТЗБС предполага по-голяма гъвкавост по отношение на лихвените субсидии, понастоящем ограничени до 3 % за заеми, отпуснати от собствени ресурси. За да отговорят на международно приетите или на подобните на ТЗБС условия за устойчивост на дълга, многобройни операции в публичния сектор, финансирани със собствени ресурси, се нуждаят от лихвени субсидии, които са по-високи от 3 %.3. Подобни разпоредби вече съществуват за средствата, управлявани от ЕИБ в контекста на Инвестиционния механизъм (член 2 от приложение II). ЕИБ желае разпоредбите за собствените ресурси (член 4 от приложение II) да бъдат приведени в съответствие с тези за Инвестиционния механизъм.4. Съгласно член 100 от Споразумението за партньорство АКТБ—ЕО приложенията, прикрепени към споразумението, могат да бъдат ревизирани, преразглеждани и/или изменени от Съвета на министрите въз основа на препоръка от Комитета за развитие на финансовото сътрудничество АКТБ—ЕО.5. Комисията следователно предлага Съветът да приеме приложеното решение, отнасящо се до позицията, която трябва да бъде изразена от името на Европейската общност, в рамките на Съвместния съвет на министрите АКТБ—ЕО.Предложение заРЕШЕНИЕ НА СЪВЕТАза приемане на позиция на Европейската общност в рамките на Съвета на министрите АКТБ—ЕО относно решение за ревизиране на приложение II към Споразумението за партньорство АКТБ—ЕО от КотонуСЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално член 300, параграф 2, втора алинея от него,като взе предвид предложението на Комисията,като има предвид, че:(1) За да се улесни отпускането на средства от собствените ресурси (СР) на страните от АКТБ, които са част от инициативата „Тежко задлъжнели бедни страни“ (ТЗБС) и на други международно приети рамки за устойчивост на дълга, Европейската инвестиционна банка (ЕИБ) предлага приложение II към Споразумението за партньорство АКТБ—ЕО да бъде изменено.(2) За да бъдат изпълнени международно приетите или на подобните на ТЗБС условия за устойчивост на дълга, особено по отношение на лихвените субсидии, съгласуването на политиката на ЕИБ за отпускане на заеми от собствените ресурси с инициативата ТЗБС изисква по-голяма гъвкавост.(3) Подобни разпоредби вече съществуват за средствата, управлявани от ЕИБ в контекста на Инвестиционния механизъм, в съответствие с член 2 от приложение II към Споразумението за партньорство АКТБ—ЕО.(4) Следователно е необходимо разпоредбите за собствените ресурси на ЕИБ, посочени в член 4 от приложение II към Споразумението за партньорство АКТБ—ЕО, да бъдат приведени в съответствие с тези за Инвестиционния механизъм,РЕШИ:Член единственПозицията на Европейската общност в рамките на Съвета на министрите АКТБ—ЕО относно изменението на приложение II към Споразумението от Котону е в подкрепа на приложеното проекторешение на Съвета на министрите на АКТБ—ЕО за изменение на приложение II към Споразумението.Съставено в Брюксел на [...] година.За Съвета:ПредседателПРИЛОЖЕНИЕПроект наРЕШЕНИЕ НА СЪВЕТА НА МИНИСТРИТЕ АКТБ—ЕОза приемане на измененията в приложение II към Споразумението за партньорствоСЪВЕТЪТ НА МИНИСТРИТЕ АКТБ—ЕО,като взе предвид Споразумението за партньорство между членовете на Групата на държавите от Африка, Карибския и Тихоокеанския басейн (наричана по-нататък „АКТБ“) от една страна, и Европейската общност и нейните държави-членки, от друга страна, подписано в Котону (Бенин) на 23 юни 2000 г. и ревизирано в Люксембург на 25 юни 2005 г. (наричано по-нататък „Споразумение за партньорство АКТБ—ЕО)“[1]), и по-специално член 15, параграф 3, и член 100 от него,като взе предвид препоръката на Комитета за развитие на финансовото сътрудничество АКТБ—ЕО,като има предвид, че:(1) За да се улесни отпускането на средства от собствените ресурси на по-бедните страни от АКТБ в рамката „Тежко задлъжнели бедни страни“ (ТЗБС) и на други международно приети инициативи за устойчивост на дълга, Европейската инвестиционна банка (ЕИБ) предлага приложение II към Споразумението за партньорство АКТБ—ЕО да бъде изменено.(2) За да бъдат изпълнени международно приетите или на подобните на ТЗБС условия за устойчивост на дълга, особено по отношение на лихвените субсидии, съгласуването на политиката на ЕИБ за отпускане на заеми от собствените ресурси с инициативата ТЗБС изисква по-голяма гъвкавост.(3) Подобни разпоредби вече съществуват за средствата, управлявани от ЕИБ в контекста на Инвестиционния механизъм, в съответствие с член 2 от приложение II към Споразумението за партньорство АКТБ—ЕО.(4) Целта на новите параграфи в член 1 от приложение II към Споразумението за партньорство АКТБ—ЕО е да бъдат уеднаквени условията, които се прилагат за собствените ресурси на ЕИБ, както и за Инвестиционните механизми.(5) Целта на новите версии на членове 1, 2 и 4 от приложение II към Споразумението за партньорство АКТБ—ЕО е да бъдат уеднаквени разпоредбите за собствените ресурси на ЕИБ и за Инвестиционните механизми по инициативата на ТЗБС.(6) Следователно е необходимо да се измени приложение II към Споразумението за партньорство АКТБ—ЕО,РЕШИ:Член 1Приложение II към Споразумението за партньорство АКТБ—ЕО се изменя, както следва:(1) В член 1 първият параграф се номерира (1) и следните параграфи (2), (3) и (4) се добавят, както следва:„2. Средствата за лихвени субсидии, както е предвидено съгласно това приложение, се осигуряват от перото за лихвени субсидии, посочено в приложение 1б, параграф 2, точка в).3. Лихвени субсидии могат да се капитализират или да се използват във вид на безвъзмездни средства. Размерът на лихвената субсидия, изчислена по отношение на стойността ѝ по време на изплащане на заема, се осигурява по перото за лихвена субсидия, посочено в приложение 1б, параграф 2, буква в) и се изплаща пряко на ЕИБ. До 10 % от това перо за лихвени субсидии могат също да бъдат използвани за осигуряване на техническа помощ по проекти в страните от АКТБ.4. Тези условия не засягат условията, които могат да бъдат наложени на страните от АКБ, подлежащи на ограничителни условия за отпускане на заеми съгласно инициативата „Тежко задлъжнели бедни страни“ (ТЗБС) или други международно приети рамки за устойчивост на дълга. Съобразно с това, когато в рамките се изисква намаляване на лихвения процент по даден заем с повече от 3 %, както е предвидено в членове 2 и 4 от тази глава, ЕИБ ще се стреми да намали средните разходи на финансирането чрез подходящо съфинансиране от други дарители. Ако това се счита за невъзможно, лихвеният процент на заема от ЕИБ може да бъде намален до размер, необходим за съответствие с нивото, определено с инициативата ТЗБС или други международно приети рамки за устойчивост на дълга.“(2) Член 2, параграф 7 се заменя със следния текст:„7. Обикновени заеми в страни, подлежащи на ограничителни условия за отпускане на заеми съгласно инициативата ТЗБС или други международно приети рамки за устойчивост на дълга, могат да бъдат отпускани при концесионни условия в следните случаи:а) за инфраструктурни проекти, които са предпоставка за развитието на частния сектор в най-слабо развитите страни, в страни след преживян военен конфликт и в страни, пострадали от природни бедствия. В тези случаи лихвеният процент по заема се намалява с максимум 3 %;б) за проекти, които включват дейности по преструктуриране в рамките на приватизация или за проекти със значителни и недвусмислено доказани социални ползи или ползи за околната среда. В тези случаи могат да се отпускат заеми със лихвена субсидия, чиито размер и форма се определят по отношение на конкретните характеристики на проекта. Лихвената субсидия обаче не може да надхвърля 3 %.Окончателният лихвен процент съгласно точки а) и б) при всички случаи е не по-нисък от 50 % от референтния лихвен процент.“(3) Член 4, параграф 2 се заменя със следния текст:„2. Заемите от собствените ресурси на Банката се отпускат при следните условия:а) референтният лихвен процент е процентът, прилаган от Банката за заеми при еднакви условия по отношение на валутата, в която се отпускат, и спрямо срока на погасяване към момента на подписване на договора или към датата на превода;б) за страни, които обаче не подлежат на ограничителни условия за отпускане на заеми съгласно инициативата ТЗБС или други международно приети рамки за устойчивост на дълга:i) по принцип проекти в публичния сектор могат да кандидатстват за лихвена субсидия в размер до 3 %;ii) проектите в частния сектор, попадащи в категориите, посочени в член 2, параграф 7, буква б), отговарят на изискванията за лихвена субсидия при условията, посочени в същата разпоредба.Окончателният лихвен процент при всички такива случаи е не по-нисък от 50 % от референтния лихвен процент.в) периодът на погасяване на заемите, отпуснати от собствените ресурси на Банката, се определя въз основа на икономическите и финансовите характеристики на проекта. Тези заеми обикновено включват гратисен период, определен спрямо срока за изграждане на проекта“.Член 2Процедурата за приемане на настоящото решение в рамките на Съвета на министрите АКТБ—ЕО е писмена процедура.Съставено в Брюксел на [...] година.За Съвета на министрите АКТБ—ЕО:Председател [1] OВ L 287, 28.10.2005 г., стр. 4.